als_Latn dik_Latn azb_Arab
Qytetari 10
Nëpërmjet këtij teksti nxënësit: do të pajisen me njohuritë e domosdoshme praktike për ligjet dhe me aftësitë për t’i përdorur ato në jetën e përditshme; do të rritin nivelin e përvetësimit dhe të kuptimit të parimeve dhe vlerave, që qëndrojnë në themel të kushtetutës e të ligjeve që rregullojnë marrëdhëniet në të gjitha fushat e jetës dhe të veprimtarisë njerëzore; do të rritin nivelin e ndërgjegjësimit dhe të njohurive për çështjet dhe kundërshtitë e sotme lidhur me ligjin dhe zbatimin e tij në fushat kryesore të veprimtarisë njerëzore; do të rritin ndjenjën e tolerancës, të paanshmërisë dhe të drejtësisë; do të zhvillojnë vullnetin dhe aftësinë për të zgjidhur mosmarrëveshjet përmes rrugës (mekanizmave) zyrtare dhe kur është e nevojshme, përmes rrugës (mekanizmave) jozyrtare; do të zhvillojnë më tej aftësitë bazë si: të menduarit kritik dhe arsyetimi, komunikimi, vëzhgimi, zgjidhja e problemit etj.
Qytetaria 11
Teksti Qytetaria XI është hartuar nga një grup autorësh me eksperiencë të cilët kanë shkruar një tekst të dallueshëm për saktësi shkencore dhe koherencë në dhënien e njohurive bazë. Teksti përmbush objektivat e programit mësimor në tërësinë e tyre. Objektivat janë reflektuar në nivel të rimarrjes së njohurive, ridimensionimit të tyre, këndvështrimit kritik si dhe njohurive të reja në raporte më shumë se të moderuara. Kjo dëshmohet jo vetëm në bazën teorike të tekstit por dhe nga pikëpamja didaktike e tij. Gjithashtu pjesët e zgjedhura për ilustrime mësimore shkojnë në përpjesëtim të drejtë me nevojën që kërkon njohuria e re dhe qëllimin e teksteve mësimore për të dhënë jo vetëm informacion por edhe shprehi për nxënësit.
Teksti Qytetaria XI është hartuar në mënyrë të tillë që baza teorike dhe shkencore të shkojë në parametrat e duhur dhe pa ngarkesa të panevojshme tek nxënësi. Gjetjet në përmbajtjen e tekstit synojnë të japin informacion shkencor dhe të freskët për temat e programit dhe gjithashtu të nxisin nxënësit të eksplorojnë për zhvillime të ndryshme të ditëve tona në shoqërinë tonë dhe jo vetëm.
als_Latn als_Latn als_Latn als_Latn als_Latn